RESOLUCIÓN do 9 de febreiro de 2015 pola que se publica o plan de estudos da titulación oficial de máster universitario en Enxeñaría de Minas.
Universidade de Vigo — III. Outras disposicións — 04/03/2015

Obtida a verificación do plan de estudos polo Consello de Universidades, logo de informe positivo da Axencia para a Calidade do Sistema Universitario de Galicia (ACSUGA).
Establecido o carácter oficial do título por Acordo do Consello de Ministros do 14 de novembro de 2014 (publicado no BOE do 29 de decembro por Resolución da Secretaría Xeral de Universidades do 24 de novembro de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Enxeñaría de Minas pola Universidade de Vigo, que se recolle no anexo a esta resolución.
Vigo, 9 de febreiro de 2015
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Enxeñaría de Minas, o alumnado deberá superar 96 ECTS obrigatorios e 24 ECTS optativos, estes últimos distribuídos do seguinte xeito:
– Os titulados procedentes do grao universitario en Enxeñaría dos Recursos Mineiros e Enerxéticos. Especialidade Mineralurxia e Metalurxia pola Universidade de Vigo: 12 ECTS do submódulo 3A e 12 ECTS a escoller entre as materias do módulo IV.
– Os titulados procedentes do grao universitario en Enxeñaría dos recursos Mineiros e Enerxéticos. Especialidade Explotación de Minas pola Universidade de Vigo: 18 ECTS do submódulo 3B e 6 ECTS do módulo IV.
– Os titulados procedentes do grao en Enxeñaría dos Recursos Minerais e Enerxéticos pola Universidade de Vigo. Tecnoloxía Específica Recursos Enerxéticos, Combustibles e Explosivos pola Universidade de Vigo: 12 ECTS do submódulo 3C e 12 ECTS do módulo IV.
– Os titulados procedentes do grao en Enxeñaría da Enerxía pola Universidade de Vigo: 24 ECTS do submódulo 3D.
– Os titulados procedentes dun grao universitario do Sistema universitario español: a) Para os titulados de grao universitario vinculado ao exercicio da profesión regulada de Enxeñería Técnica de Minas: 24 ECTS do módulo III: Formación Avanzada en Tecnoloxías que configure para cada alumno a Comisión Académica do Máster, b) Para titulados de grao universitario non vinculado ao exercicio da profesión regulada de Enxeñaría Técnica de Minas: os 24 ECTS do módulo III: Formación Avanzada en Tecnoloxías que configure para cada alumno a Comisión Académica do Máster e os complementos de formación que a comisión académica estableza para cada alumno.